alexandrainst/scandi-wiki huggingface dataset:
Folkeopplysning

Folkeopplysning er allmenn undervisnings- og opplysningsvirksomhet rettet mot voksne som ikke er ment som yrkesopplæring. Ideelle organisasjoner, biblioteker, folkehøgskoler, opplysningforbund og engasjerte fagfolk er oftest pådrivere for folkeopplysning. Den moderne folkeopplysningstanken vokste fra midten av 1800-tallet og ga seg utslag i lag og foreninger, folkehøgskolebevegelsen og motbevegelser til det herskende etablissementet og styresmaktene, som den kristne lekmannsbevegelsen, bondebevegelsen, tidlige arbeiderbevegelsen, målbevegelsen og avholdsbevegelsen.

Historikk

 
Opplysningsfilosofene i Frankrike og England på 1700-tallet var i liten grad opptatt av folkeopplysning. Deres agenda var først og fremst å skaffe ny kunnskap, spre kunnskap blant det som de omtalte som de «dannede klasser» og svekke kirkas makt. Riktignok anså den franske filosofen og pedagogikkteoretikeren Rousseau anså at mennesket i sin natur søkte kunnskap. Tanken om at alle mennesker var skapt like som den amerikanske og franske revolusjon skapte grobunn for at det var et mål i seg selv å spre kunnskap til bredere lag av befolkningen enn samfunnseliten. På 1800-tallet gjennomførte de fleste europeiske land skolereformer som utvidet utdannelse for hele befolkningen til å inneholde mer enn elementære leseferdigheter og religionskunnskap. På 1800-tallet ble folkeopplysning drevet fram som et program av særlig filantropiske rikfolk og organisasjoner, (folke-)biblioteker.

Folkehøgskolebevegelsen
Folkehøgskolebevegelsen i Norge hadde sitt utspring fra Grundtvigs ideer i Danmark. I 1830-årene var det flere pedagoger som ønsket å etablere folkehøgskoler også i Norge. Norges første folkehøgskole var Sagatun Folkehøyskole, som ble opprettet i 1864 av Olaus Arvesen og Herman Anker.  Da Sagatun Folkehøyskole ble innviet, minnet grunnleggerne om den innsats og inspirasjon som Ole Vig hadde bidratt med inntil sin død.

Arbeider- og fagbevegelsen
Arbeiderbevegelsen og fagbevegelsen anså det som en av sine oppgaver å grunnlegge folkeopplysningsundervisningstilbud, noe som førte til at organisasjoner som Arbeidernes Opplysningsforbund ble dannet. 
 
I etterkrigstiden har det offentlige opprettet en rekke støtteordninger for å bidra til voksenopplæring og folkeopplysning. 

Fri kunnskapsformidling gjennom wikipedia kan også betraktes en slags folkeopplysning. Ikke-kommersiell folkeopplysning har også ofte blitt formidlet gjennom allmennkringkasting.

Se også  
 N.F.S. Grundtvig
 Selskabet for folkeoplysningens fremme
 Studieforbund
 Studiesirkel
 Voksenopplæring
 Arbeidernes Opplysningsforbund
 Folkeopplysningsprisen

Eksterne lenker
 Kildenett om massebevegelsenes folkeopplysning
 NOU 1995: 18 om folkeopplysning

Utdanning
Utdanningshistorie
Prableen Kaur

Prableen Kaur (født 20. mars 1993) er en norsk politiker (Ap) og forfatter. Hun ble medlem av Oslo bystyre etter å ha fått  direktestemmer. Hun har vært elev ved Oslo katedralskole, og studerer nå jus ved Universitetet i Oslo.

Som skribent i Aftenposten har hun gjort seg kjent for til dels skarpe innlegg. Hun er også kjent for å kjempe for retten til å bruke religiøse hodeplagg i domstolene. 

22. juli 2011 var Prableen Kaur til stede ved AUFs sommerleir på Utøya og overlevde terrorhandlingene som denne dagen fant sted der. Etter denne hendelsen sendte Kaur ut et blogginnlegg som ble lest verden over. Dette innlegget skulle etter hvert prege mediebildet i flere dager.

Høsten 2011 stod hun frem med sin oppvekst som mobbeoffer.

I desember 2011 ble Prableen Kaur av bladet Ny tid hedret med prisen «Årets nordmann».

2012 ga Kaur ut selvbiografien Jeg er Prableen. Boken tar blant annet for seg hennes politiske engasjement og forholdet til religion, og beskriver en oppvekst sterkt preget av mobbing, depresjoner og alvorlig sykdom i familien.

Hun var i 2013 stortingskandidat for Oslo Arbeiderparti på 8.-plass. 

Høsten 2014 var hun praktikant ved den norske FN-delegasjonen i New York. 

2018 debuterer Kaur med romanen Ferdig med ting.

Referanser

Eksterne lenker 
 
 

Ap-politikere i Oslo
Personer fra Oslo
Overlevende etter massedrapene på Utøya i 2011
Alumni fra Universitetet i Oslo
Nordmenn av indisk opphav
Peter Sarstedt

Peter Eardley Sarstedt (født 10. desember 1941 i Delhi i India, død 8. januar 2017 i Sussex i England) var en britisk sanger, instrumentalist og låtskriver. Selv om musikken hans blir klassifisert som popmusikk, er den vanligvis ballader med røtter i folkemusikk mer enn i tradisjonell rock and roll. Han var mest kjent for å ha skrevet og fremført sangen «Where Do You Go To (My Lovely)?», som toppet UK Singles Chart i 1969. For den låten vant Peter Sarstedt den britiske musikkprisen Ivor Novello Awards. Sangen ble Peter Sarstedts største hit.

Liv og virke

Bakgrunn 
Peter Sarstedt ble født i Britisk India som sønn av britiske kolonialembedsfolk. Foreldrene Albert James Sarstedt og Coral Byrne hadde hatt opplæring som klassiske musikere.

Peter Sarstedt gikk på Victoria Boys' School, en kostskole i Kurseong i distriktet Darjeeling i West Bengal, der hans foreldre drev en teplantasje.

I 1954, noen år etter at India ble uavhengig, vendte familien tilbake til England. Faren hadde reist på forhånd.

Peter var bror til sangerne Eden Kane (Richard Graham Sarstedt) og Robin Sarstedt (Clive Robin Sarstedt) som opptrådte og spilte inn som "The Sarstedt Brothers".

Karriere
Peters største suksess var i 1969  «Where Do You Go To (My Lovely)?», som han viet til en Marie-Claire inspirert av Marie-Claire, som var født i en fattig famile, men som ble en del av det Europeiske jet set, en sang som ikke bare var influert av den av den gryende rock/pop-bevegelsen, men også oppviser tydelige elementer fra de franske chansons.

Hans lyriske tekster har ofte et sterkt autentisk preg i sin historieforelling («Beirut», «Mulberry Dawn», «Hemingway», «Love Among the Ruins»).

Fra midten av 1970-årene kom også broren Robin på hitlistene.

Sangen «The Last of the Breed» fra albumet England’s Lane (1997) har som undertittel Lovely 2 og griper på nytt tilbake til bakgrunnshistorien til hans gamle slager «Where Do You Go To (My Lovely)?», rundt hovedskikkelsen Marie-Claire, jenta som ble født til fattigdom, men som blir medlem i jet-setmiljøet.

I løpet av sin karriere skrev Sarstedt mer enn hundre sanger.

Diskografi i utvalg

Singler (utvalg) 
 1968 – «I Am a Cathedral» / «Blagged» (#53 på UK Chart)
 1969 – «Where Do You Go To (My Lovely)?» / «Morning Mountain» (#1 på UK Chart)
 1969 – «Frozen Orange Juice» / «Arethusa Loser» (#10 på UK Chart)

Album 
 Peter Sarstedt
 As Though It Were a Movie (1969)
 Every Word You Say Is Written Down (1971)
 Another Day Passes By (1971)
 Worlds Apart Together (1973) (kreditert The Sarstedt Brothers)
 Tall Tree (1975)
 Ps... (1978)
 Update (1982)
 Colors: Asia Minor (1986) (Peter og Clive Sarstedt)
 Never Say Goodbye (1987)
 England's Lane (1997)
 On Song (2006) 
 The Lost Album (2008)
 Highlights – the Demos (2012)
 Restless Heart (2013)

Referanser

Eksterne lenker 
 
 

Britiske sangere
Personer fra Delhi
Magnus Uggla

Per Allan Magnus Claësson Uggla (født 18. juni 1954 i Engelbrekts församling på Östermalm i Stockholm) er en svensk musiker og skuespiller.

Magnus Uggla er sønn av Claës Uggla (1916–2000) og musikkdirektøren Madeleine Thiel. Moren er kusinen til Povel Ramels enke Susanna Ramel. Han vokste opp med sine to eldre brødre Gabriel (født 1944) og Johan (1951–1998). Familien tilhører den svenske adelige slekten Uggla. I 1990 giftet han seg med Louise.

Magnus Uggla startet sitt første band som fjortenåring i 1968 sammen med sine naboer i Nacka. Navnet på bandet var JUSO, som var en forkortelse for medlemmenes etternavn. JUSO spilte hardrock inspirert av bl.a.  Black Sabbath. JUSO ble oppløst da Magnus' foreldre skilte seg, og han og faren flyttet. Resten av bandet startet opp på nytt, men under navnet Alexander Lucas, og var en stund ganske fremgangsrike i Stockholm.

Ugglas tidlige musikk var inspirert av engelsk punk og rock med innslag av synthpop og symfonirock. Han debuterte i 1975 med albumet Om Bobbo Viking. Etter å ha sett The Clash på Gröna Lund i 1977, gikk han hjem og skrev en ny plate som skulle bli hans store gjennombrudd Va ska man ta livet av sig för när man ändå inte får höra snacket efteråt. Plata fikk Kaj Kindvall i radioprogrammet Poporama til å kalle ham «Sveriges første punkrocker»

Diskografi 
 1975 – Om Bobbo Viking 
 1976 – Livets teater 
 1977 – Va ska man ta livet av sig för när man ändå inte får höra snacket efteråt 
 1978 – Vittring 
 1980 – Den ljusnande framtid är vår 
 1981 – Godkänd pirat – konsertalbum
 1983 – Välkommen till folkhemmet 
 1985 – Retrospektivt collage - samlealbum
 1986 – Collection - semioffisielt samlealbum for det finske markedet
 1986 – Den döende dandyn 
 1987 – Allting som ni gör kan jag göra bättre 
 1989 – 35-åringen 
 1993 – Alla får påsar 
 1994 – 100% Uggla - samlealbum
 1997 – Karaoke 
 2000 – Där jag är e’re alltid bäst 
 2002 – Klassiska mästerverk - samlealbum
 2004 – Den tatuerade generationen 
 2006 – Ett bedårande barn av sin tid – Magnus Uggla sjunger Karl Gerhard 
 2007 – Pärlor åt svinen 
 2008 – Magnus Uggla 1975–2008 - samlealbum distribuert av avisa Expressen 
 2010 – Karl Gerhard passerar i revy

Referanser

Eksterne lenker 
 
 
 
 

Svenske musikere
Álvaro Colom

Álvaro Colom Caballeros (født 15. juni 1951 i Guatemala by) er en guatemalansk politiker for det sentrum-venstreorienterte  partiet Unidad Nacional de la Esperanza (UNE). Han var Guatemalas president fra 14. januar 2008 til 14. januar 2012.

Colom er utdannet ingeniør ved Universidad de San Carlos og har bakgrunn som forretningsmann i tekstilindustrien. Han er beskrevet som sosialdemokrat. Colom stilte til presidentvalg i 1999 og 2003, uten å lykkes. I valgkampen i 2007 holdt han fram kampen mot fattigdom og arbeidsløshet som viktig for å løse landets voldsproblemer. Han vant valget over høyresidens kandidat.

Colom søkte i mars 2011 skilsmisse fra sin kone Sandra Torres, slik at hun kunne stille til presidentvalg. Imidlertid kjente høyesterett kandidaturet ugyldig, da det ble funnet i strid med forbudet mot at en sittende presidents nærmeste familie kan stille til valg.

Referanser 

Guatemalanske politikere
Fødsler i 1951
Almere City FC

Almere City Football Club, også kjent som bare Almere City, er en nederlandsk fotballklubb fra byen Almere i provinsen Flevoland. Klubben spiller for øyeblikket i Eerste divisie, som er landets nest øverste divisjon. Almere City ble grunnlagt som FC Omniworld den 14. september 2001 på grunnlag av at bystyret i Almere ønsket å få en toppklubb i byen. Klubben skiftet til nåværende navn før 2010/2011-sesongen.

Almere City spiller sine hjemmekamper på Mitsubishi Forklift stadion, og nåværende trener er Dick de Boer mens assistenttrener er tidligere Odd-spiller Edwin van Ankeren.

Kjente spillere med tilknytting til klubben 
  Nordin Amrabat
  Yannis Anastasiou
  Zenon Caravella
  Jatto Ceesay
 Vincent Janssen

Eksterne lenker 
 Almerecity.nl – Klubbens offisielle nettsider

Fotballag i Nederland
Fotballag etablert i 2001
Flevoland
Johann Joseph Freidhoff

Johann Joseph Freidhoff (født 12. februar 1768 i Heggen, død 14. mars 1818 i Berlin) var en tysk tegner, kobberstikker og mezzotintkunstner.

Baronen Schade zu Ahausen muliggjorde Freidhoffs skolegang ved franziskanergymnaset i Attendorn, senere ved Gymnasium Laurentianum til Premonstratenserordenen i Arnsberg og til slutt ved Rheinische Friedrich-Wilhelms-Universität i Bonn.

I 1791 begynte han i lære hos Johann Gerhard Huck (1759–1811) i Düsseldorf. I 1794 stakk han sine første kobberplater for kunstsamleren Friedrich Moritz von Brabeck i Hildesheim, blant disse «Wasserfall» efter et maleri av Jacob Izaaksoon van Ruisdael. I 1795 dro han til Dessau, hvor han frem til 1798 arbeidet ved Chalkographische Gesellschaft. Efter dette grunnla han i Berlin et eget selskap. Ved siden av forretningsvirksomheten arbeidet han som kunsthandler og professor i mezzotintkunst. Han reiste senere mye rundt i Europa, og oppholdt seg i Roma i 1816–17. Fra 1804 til sin død i 1818 var han ordentliches Mitglied av  Preußischen Akademie der Künste i Berlin. I 1807 ble han utenlandsk æresmedlem av fellesskapet Felix meritis i Amsterdam.

Referanser

Litteratur

Eksterne lenker 
 Hubert Dohle: «Kupferstecher Professor Freithoff» (PDF-fil; 600 kB)
 Kort biografi ved Akademie der Künste
 Kortbiografi på British Museums nettsider
 Oppramsing av Freidhoffs verker ved British Museum

Tyske kunstnere
Tyske gravører
Personer fra Kreis Olpe
Fødsler i 1768
Dødsfall i 1818
PEC Zwolle

PEC Zwolle, er en nederlandsk fotballklubb fra byen Zwolle i provinsen Overijssel. PEC Zwolle ble grunnlagt under navnet PEC den 12. juni 1910 og spiller sine hjemmekamper på MAC³PARK Stadion. Klubben fikk sitt nåværende navn i 2012, etter å ha gått igjennom flere navneforandringer; PEC Zwolle (1971–1982), PEC Zwolle '82 (1982–1990) og FC Zwolle (1990-2012).

Lagets draktfarger er hvite med blå horisontale striper, mens bortedrakten er hvit med vertikale grønne striper og svart shorts og grønne strømper. Klubben har tidligere spilt tolv sesonger i den høyeste ligaen Eredivisie, med en åttendeplass i 1979 som beste resultat. De har også ved to anledninger tapt finalen i KNVB-cupen, i henholdsvis 1928 og 1977.

Kjente spillere med tilknytting til klubben 
  Foeke Booy
  Bert Konterman
  Jan Michels
  Wim Rijsbergen
  Piet Schrijvers
  Jaap Stam
  Henk Timmer

Meritter 
 Eerste divisie: 1978, 2002

Referanser

Eksterne lenker 
 

Fotballag i Nederland
Fotballag etablert i 1910
Overijssel
1910 i Nederland
SpaceX

Space Exploration Technologies Corporation (i dagligtale SpaceX) er et privat 
amerikansk romfartsforetak. Selskapet har som mål å redusere kostnadene med å sende last opp i rommet med en faktor på 10, og samtidig øke sikkerheten. Selskapet har også et langsiktig mål om å kolonisere Mars. Hovedkontoret ligger i El Segundo i California.

SpaceX utvikler en familie av både delvis- og fult gjenbrukbare to-trinnsraketter der de benytter en blanding av petroleum og flytende oksygen som drivstoff.

SpaceX er leverandør av romferder til og fra Den internasjonale romstasjonen finansiert av Commercial Crew Program, og har levert både utstyr og astronauter til den romstasjonen.

Astronauter 
30 mai 2020: SpaceX sendte opp de første astronautene til den internasjonale romstasjonen med Crew Dragon - Demo 2. Astronautene var Bob Behnken and Doug Hurley.

16 november 2020: SpaceX sendte opp fire astronauter til den internasjonale romstasjonen med Crew Dragon - Crew 1. Astronautene var Mike Hopkins, Victor Glover, Soichi Noguchi og Shannon Walker.

23 april 2021: SpaceX sendte opp fire astronauter til den internasjonale romstasjonen med Crew Dragon - Crew 2. Astronautene var Thomas Pesquet, Akihiko Hoshide, Katherine Megan McArthur og Shane Kimbrough.

16 september 2021: SpaceX sendte opp de første romferden med kun private astronauter til verdensrommet. Crew Dragon gikk 3 dager i bane rundt jorda før de landet tilbake i havet. Astronautene var Jared Isaacman, Hayley Arceneaux, Sian Proctor and Chris Sembroski.

Rakettyper

Referanser

Eksterne lenker 
 

Romfartsselskaper
 
Artikler i astronomiprosjektet
Haiti under Panamerikanske leker 2011

Haiti under Panamerikanske leker 2011. Haiti deltok i de 16. Panamerikanske leker som ble arrangert i Guadalajara i perioden 14. og 30. oktober 2011. Tolv utøvere var kvalifisert til å delta i fem sporter, friidrett, judo, taekwondo, tennis og vektløfting, de vant ikke noen medaljer.

Medaljer

Referanser 

Nasjoner under Panamerikanske leker 2011
Haiti under de panamerikanske leker
Sport i Karibia i 2011
2010-årene i Haiti
Surinam under Panamerikanske leker 2011

Surinam under Panamerikanske leker 2011. Surinam deltok i de 16. Panamerikanske leker som ble arrangert i Guadalajara i perioden 14. og 30. oktober 2011. Elleve utøvere var kvalifisert til å delta i fire sporter, badminton, friidrett, svømming og taekwondo, de vant ikke noen medaljer.

Medaljer

Referanser 

Nasjoner under Panamerikanske leker 2011
Surinam under de panamerikanske leker
2010-årene i Surinam
Sport i Sør-Amerika i 2011
Jiangya-demningen

Jiangya-demningen er en demning med et vannkraftverk på sideelva Loushui til vassdraget Lishui som igjen renenr ut i Chang Jiang, i provinsen Hunan i det sørlige Kina. Demningen ligger nordøst for Xhangjiajie. 

Ved samme elv ligger også Jiangpinghe-demningen, men den ligger i naboprovinsen Hubei.Videre ligger Linxihe-demningen i elva.

Arbeidet med anlegget ble ferdigstilt i 1997 av selskapet Dongfan Electric. Dette er en såkalt gravitasjonsdam. Ved igangsettelse fikk vannkraftverket en kapasitet på 300 MW. Årsproduksjonen er på ca 0,76 tWh.

Demningen er 131 meter høy og 368-370 meter lang, mens nedbørfeltet den utnytter er på 3.711 km². Den vertikale, hydrauliske fallhøyde er 80,5 meter.

Se også
 Liste over verdens største vannkraftverk

Eksterne lenker
 China's highest RCC's – China Comittee on Large Dams (Chincold). Besøkt 10. januar 2012.
 Hydropower Projects. DongFang Electric Co (2002). Besøkt 16. juni 2010.
 Jiangya Water Control Project". China Internet Information Center. Besøkt 3 September 2011.
 Roller Compacted Concrete Dams - Spancold, Chincold, 2003, side 17. Besøkt 6. januar 2012.
 MD&A database over RCC betongdemninger, Kina - besøkt 8. januar 2012.

Demninger i Folkerepublikken Kina
Vannkraftverk i Folkerepublikken Kina
Vannkraftverk i Chang Jiang
Kraftverk i Hunan
Demninger fullført i 1997
Kraftverk etablert i 1999
1997 i Kina
1999 i Kina
Plantecelle

Planteceller er eukaryote celler og utgjør den minste bestanddelen i vev hos organismer i planteriket. Planteceller skiller seg fra andre eukaryote celler i dyreriket ved at de har en cellevegg som består av cellulose, hemicellulose og pektin. Celleveggen ligger utenpå cellemembranen og er viktig for å gi plantecellene form og beskyttelse. 

Dyreceller, soppceller og planteceller har alle sammen cellekjerne, endoplasmatisk retikulum, golgiapparat, cytoskjelett og mitokondrier. Dyreceller og soppceller har lysosomer og sentrioler, mens soppceller og planteceller har cellevegg og vakuole. Det er bare planteceller som har kloroplaster.

Planteceller danner cellevev. De forskjellige typene vev kan deles inn i kategoriene hudvev, grunnvev (inkludert styrkevev) og ledningsvev avhengig av funksjonen de har. Nye planteceller dannes ved celledeling i et cellevev som kalles meristemer.

Cellevegg 
Celleveggen er en relativt fast struktur som avgrenser og gir form til de aller fleste planteceller. Celleveggen omslutter cellene og beskytter dem fra omgivelsene og fra et indre trykk som følger av vakoulens vannopptak. Cellen bruker mye energi på å produsere stoffene som cellene bruker for å lage cellevegger.

Vakuole 
Vakuolen er en stor membranomsluttet og væskefylt blære som fyller store deler av plantecellen. Den inneholder vann, næringsstoffer og en rekke enzymer som kan bryte ned store molekyler. Vakuolen har dermed noe av den samme rollen som lysosomer har i dyreceller. Vakuolen opprettholder også riktig trykk inne i plantecellen. Enkelte dyreceller og soppceller har også vakuoler, men disse er ofte mindre enn hos planteceller og har andre roller enn en vakuole i planteceller.

Kloroplaster 
Kloroplaster finnes kun hos organismer som driver fotosyntese. I fotosyntesen omdannes karbondioksid og vann til glukose og oksygen ved å benytte energi fra lys eller sol. Kloroplaster består av en stor membransekk, og inne i denne membransekken er det mange små membransekker stablet oppå hverandre. I membranen til disse stablene finnes molekylet klorofyll som fanger energien fra sola. Det er også klorofyll som gjør at plantene er grønne. Kloroplaster finnes derfor kun i de grønne delene av planten, og ikke i for eksempel plantens røtter.

Referanser 

Cellebiologi
University of the South Pacific

University of the South Pacific er et universitet med hovedkvarter i Fiji og med campuser i tolv land i Stillehavet. Det eies av myndighetene i Cookøyene, Fiji, Kiribati, Marshalløyene, Nauru, Niue, Samoa, Salomonøyene, Tokelau, Tonga, Tuvalu og Vanuatu. Universitetet har  studenter og en stab på 1500 (2011).

Universitetet ble etablert i 1968 og kunne da tilby bachelorutdanninger. De første kandidatene ble uteksaminert i 1971. University of the South Pacific er organisert i tre fakulteter for humanistiske fag og rettsvitenskap, økonomi, samt teknologi, naturvitenskap og miljø. Hovedcampus er i Laucala i Fiji. Universitetets School of Agriculture and Food Technology holder til på Alafua Campus i Samoa, mens School of Law befinner seg på Emalus Campus i Vanuatu.

Campuser
USP Cook Islands Campus, Rarotonga, Cookøyene
Laucala Campus, Suva, Fiji
USP Labasa Campus, Labasa, Fiji
USP Lautoka Campus, Lautoka, Fiji
USP Kiribati Campus, Bairiki, Tarawa, Kiribati
USP Nauru Campus, Nauru
USP Niue Campus, Alofi, Niue
USP Marshall Islands Campus, Majuro, Marshall Islands
USP Solomon Islands Campus, Honiara, Salomonøyene 
Alafua Campus, Apia, Samoa
USP Tokelau Campus, Tokelau 
USP Tonga Campus, Nuku'alofa, Tonga
USP Tuvalu Campus, Funafuti, Tuvalu
Emalus Campus, Port Vila, Vanuatu

Referanser

Eksterne lenker
 

Universiteter
Utdanningsinstitusjoner etablert i 1968
Atle Sommerfeldt

Atle Sommerfeldt (født 22. november 1951) er en norsk teolog som var biskop i Borg bispedømme i Den norske kirke fra 2012 til 2021. Før han gikk inn i denne stillingen var han generalsekretær i Kirkens Nødhjelp fra 1994 til 2012.

Sommerfeldt avla teologisk embetseksamen i 1980. Han har tidligere blant annet vært prest i Oslo bispedømme 1982–1984, assisterende generalsekretær i Botswana Christian Council 1989-1993 og generalsekretær i Mellomkirkelig råd 1993–1994.
Sommerfeldt ble utnevnt til biskop i Borg 28. oktober 2011 og ble vigslet til stillingen 29. januar 2012 i Fredrikstad domkirke. 

Han er medstifter av Kirkelig kulturverksted og var styremedlem i Idégruppen for ny økonomisk verdensorden og har hatt tillitsverv i Konferansen av europeiske kirker, Det Lutherske Verdensforbunds Råd og  ACT Alliance (Kirkens Nødhjelps internasjonale allianse).

Referanser

Norske lutherske biskoper
Biskoper i Borg bispedømme
Personer tilknyttet Kirkens Nødhjelp
Personer fra Eidsvoll kommune
Tax Justice Network

Tax Justice Network (TJN) er en koalisjon av forskere og aktivister med et felles engasjenent for hva de hevder er de skadelige virkninger av skatteunndragelse, skattekonkurranse og skatteparadis. Bruken av ordet «rettferdighet» i navnet illustrerer organisasjonens grunntanke om at skatter og avgifter kan være et verktøy for sosial rettferdighet.

Ifølge regnskapet for 2009 er «The Tax Justice Network International Secretariat Limited» et britisk selskap kontrollert av Tax Justice Network Association Sans Men Lucratif, en belgisk veldedighetsorganisasjon.

TJN utgir Financial Secrecy Index, som rangerer 73 hemmeligholdende jurisdiksjoner i henhold til både deres hemmelighold, og omfanget av deres virksomhet.

Både The Tax Justice Network International Secretariat Limited og Tax Justice Network Association Sans Men Lucratif er registrert i land Tax Justice Network gjennom Financial Secrecy Index definerer som skatteparadis: Storbritannia (13.-plass) og Belgia (15.-plass).

«Tax Justice Network - Norge» ble lansert i 2010 og er den norske grenen av TJN. 15 norske organisasjoner er medlemmer av Tax Justice Network - Norge, blant dem Unio, Skatterevisorenes forening, Fagforbundet, Kirkens Nødhjelp og Norsk Folkehjelp.

Referanser

Eksterne lenker 

 Organisasjonens nettsted

Politiske organisasjoner
Internasjonal skattlegging
Bolte Bridge

Bolte Bridge er en stor dobbel fritt frambygg bro i Melbourne, Victoria, Australia. Den krysser Yarra og Victoria Harbour i Docklands bydelen vest for Melbourne sentrum. Den danner deler av CityLink-systemet av bompengeveier som knytter Tullamarine Freeway fra de nordlige forstedene med West Gate Freeway og tunnelene Domain og Burnley til Monash Freeway og de sørøstre forstedene.

Galleri

Referanser

Eksterne lenker 
 Bolte Bridge hos structurae
 Bolte Bridge og innovativt design
 Denton Corker Marshall profil

Fritt frambygg-broer
Broer i Melbourne
Broer åpnet i 1999
1999 i Australia